大型連鎖式既餐廳最好既地方就係食物質素好統一，唔會話呢間餐廳特別好食，另外就差到死，呢間都係不過不失。最難飲就係個杯奶茶，味道好奇怪，但我已經唔記得咗係咩奶茶，好似係黑糖唔知咩奶茶，超奇怪。其他野就全部都好正常，湯飯味精好重，食完好口乾，番屋企勁飲水。牛肉麵好正常無咩特別。沙律都幾好，菜新鮮，牛油果夠淋。蛋好味，好多時都會叫，間間既都ok。服務都唔錯，唔算特別好禮貌但都唔差既，中等正常無咩特別大問題。